Атрыманне Браславам магдэбургскага прывілея расцягнулася на тры стагоддзі. Магчыма, гэтая гістарычная цікавостка – нагода для асобных даследаванняў. Прывілей на частковае самакіраванне горад атрымаў у 1500 годзе, а вось герб – амаль праз 300 год! Толькі ў 1792 годзе кароль Станіслаў Аўгуст Панятоўскі надаў Браславу паўнавартаснае Магдэбургскае права. Шкада, што мясцовыя жыхары не змаглі напоўніцу ім скарыстацца – праз два гады пачалося паўстанне Тадэвуша Касцюшкі, а пасля і ліквідацыя Рэчы Паспалітай.